wonten padhepokan mriki, lan sak bendintenipun sumerap sedoyo ingkang Pandito wucalaken marang Bendoro Pandhowo ugi Bendoro Kurowo, sedoyo ngelmu kolowau kawulo cakaken wonten griyo. Bilih meniko kawulo kepingin saged dipunakeni dados cantrikipun Pandito” ature pawongan mau“Ora iso Suryatmojo! Lha kowe kuwi sopo? Mung anake kusire kraton Astino”muntabe Arjuno, sak durunge Durno ngucap. Pandito Durna meneng wae. Ning sakjane Pandito Durno weruh, ono kasekten sing moncer soko awake Suryatmojo. Sopo sejatine Suryatmojo kuwi? Suryatmojo sakjane anake Dewi Kunthi, putri kaping loro soko Prabu Basukunthi, Rojo Negoro Manduro. Naliko Dewi Kunthi isih enom tau meguru marang Resi Druwoso. Salah sijining rapalan sing diwulangno Resi Druwoso marang Dewi Kunthi yokuwi rapalan Aji Pameling, sarono rapalan iki iso nekakake Bathoro. Ing sawijining wengi Dewi Kunthi nyoba rapalan kuwi, ora dinyono rapalan Aji Pameling kuwi nekakake Bathoro Suryo. Dewi Kunthi nganti kami tenggengen, ngerti Bathoro Suryo wis ono sak ngarepe. Dadi sawengi kuwi Dewi Kunthi dikancani karo Bathoro Suryo nganti sak durunge srengenge njebul neng Arcopodho. Amargo ayahane (tugase) Bathoro Suryo madhangi Arcopodho ing parak esuk nganti tumeko sore. Sak pungkure Dewi Kunthi dikeloni karo Bathoro Suryo, Dewi Kunthi konangan wus ngandut. Amargo jabang bayine Bathoro, laire jabang bayi soko kupinge Dewi Kunthi, mulo kuwi Dewi Kunthi tetep isih katon prawan. Jabang bayi kuwi sak wise lair diguwak neng kali Gonggo, supoyo ora nggawe wirange kluwargo Kraton Manduro. Akhire jabang bayi mau ditemokake kusire Kraton Astino, Rodo, lan dijenengake Suryatmojo, Rodo jenengno mengkono amargo naliko ditemokake bayi kuwi mripate katon mencorong koyo srengenge, mengko dewosone peparabe Basukarno. Dadi sakjane antarane Suryatmojo karo Arjuno kuwi isih sadulur tunggal Ibu, yokuwi Dewi Kunthi. Mangkane, wong loro kuwi jago manah kabeh. Emane, neng perang Baroto Yudho mengko saklorone podho perang tanding. Daebo sedihe Dewi Kunthi, ngerti anake podho perang tanding neng Baroto Yudho. Mbalik neng crito sakdurunge…